
Kasutuslubade andmine (Joala tn 23a, 23b ja 23c)

1. ASJAOLUD JA MENETLUSE KÄIK
28.07.2020 ehitisregistri keskkonda laekus läbivaatamiseks Joala tn 23a hoone (Ehitisregistri kood 118009231), Joala tn 23a  joala vabriku (Ehitisregistri kood 118009177), Joala tn 23b   georgi ketrusvabriku (Ehitisregistri kood 118009159) ja Joala tn 23c  lao (Ehitisregistri kood 118009222) peale osalist lammutamist kasutusloa taotlus nr 2011371/14303. Taotlusele on lisatud audit „Kreenholmi manufaktuuri tootmishoonete osalise lammutamise järgne ülevaatus ja hinnang selle mõjudele“, auditi koostaja on EstKONSULT OÜ.

Esitatud hinnangu alusel lammutustööd on tehtud kogu projektiga ette nähtud mahus. Lammutusjäägid on äraveetud ja lammutatud hoonete ja hooneosade alune pind tasandatud. Lammutustööde tulemusena ei ole olemas olevate (alles jäänud) hoonete kandekonstruktsioone vigastatud moel, mis võis mõjutada nende kandevõime ja püsivise omadusi. Tööd on tehtud piirini, mida lammutusprojekt (lammutusprojekt TÜ Merelähedane töö nr 04012011) ette nägi.

[bookmark: _GoBack]Tegevusega oli ettenähtud Kreenholmi manufaktuuri ajalooliste hoonete ajaloolist väärtust mitteomavate juurdeehitiste lammutustööd.
Teostatud ehitustööd täies mahus vastavad 12.09.2011 antud ehitusloa nr 19729 ning ehitusloa menetluse raames kooskõlastatud ehitusprojektile. 

28.07.2020  ehitisregistri  keskkonnas, koduleht www.ehr.ee, on genereeritud kasutusloa eelnõu nr  2012371/12793, menetluse nr 223138 ning eelnõu suunatud Arhitektuuri- ja Linaplaneerimise Ameti muinsuskaitse vaneminspektorile kooskõlastamiseks.

Kõik kaasatud isikud  hindasid Joala tn 23a, 23b ja 23c hoonetes teostatud lammutustööd nõuetele vastavaks ning ehitisregistri kasutusloa menetluse raames kinnitasid oma allkirjadega, et ehitusseadustikus § 55 loetletud põhjused kasutuslubade väljastamisest keeldumiseks puuduvad. 

Kasutusloa menetlus toimus ehitisregistri elektroonilises keskkonnas. Ehitusdokumentatsioonis  on avastatud puuduseid ning ehitisregistri elektroonilise keskkonna kaudu üks kord kasutusloa taotlus on tagastatud puuduste kõrvaldamiseks.

03.08.2020 ehitisregistri elektroonilises keskkonnas kõik kaasatud isikud kooskõlastasid kasutusloa taotluse kasutuslubade väljastamiseks.

Seega, ehitusseadustiku § 55 kohaselt Joala tn 21 ketrusvabriku, uus kudumisvabriku, soojuskeskuse hoone ja vana kudumisvabriku kasutusloa andmisest keeldumise põhjused puuduvad ning võib anda kasutusloa. 

2.   ÕIGUSLIKUD ALUSED
2.1.	Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.
2.2.	Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.

3. OTSUS
3.1. Väljastada Joala tn 23a hoonele (Ehitisregistri kood 118009231) kasutusluba.
3.2. Väljastada Joala tn 23a hoonele joala vabrik (Ehitisregistri kood 118009177) kasutusluba.
3.3. Väljastada Joala tn 23b hoonele georgi ketrusvabrik (Ehitisregistri kood 118009159) kasutusluba.
3.4. Väljastada Joala tn 23c hoonele ladu (Ehitisregistri kood 118009222) kasutusluba.

4. RAKENDUSSÄTTED
4.1. Korraldus jõustub seadusega sätestatud korras. 
4.2.  Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

